open-index/open-wikipedia-markdown huggingface dataset:
Слоба Радановиќ

**Слободан Слоба Радановиќ** ( 20 јуни 1990 г.) е српски поп-фолк пејач и текстописец кој ѝ се претставил на јавноста во Србија со учеството во музичкиот натпревар *[[Пинкови ѕвезди]]* и е најпознат по неговото контроверзно учество во првата сезона на реалното шоу *Задруга*

## Биографија
Роден е на 20 јуни 1990 година.во Зрењанин. Уште од мали нозе покажал талент за музика. Во родниот град го завршил електротехничкото и градежното училиште „Никола Тесла“, насока градежен техничар за високоградба. Се запишал на студии по архитектура во Нови Сад, но брзо сфатил дека сака да се занимава со музика.

Во септември 2014 година, тој започнал да учествува во првата сезона на музичкиот натпревар *[[Пинкови ѕвезди]]*. Најмногу пеел песни од Здравко Чолиќ, Шабан Шаулиќ и Џеј Рамадановски. Тој стигнал до самиот крај на натпреварувањето, но победата му припаднала на Иван Куртиќ, додека Слободан го освоил третото место. Во 2015 година ја објавил својата прва песна „Буре барута“, која има над четири милиони прегледи на YouTube. Неколку месеци подоцна го објави синглот „У пороцима“. Во 2017 година ја промовирал песната „Стјуардеса“ за која сними и спот.

На 06.09.2017 година, Слободан Радановиќ станал учесник во првата сезона на реалното шоу *[[Задруга (реално шоу)|Задруга]]* . Тој кажува дека влегува за да ја промовира својата музика. Слоба го завршува реалното шоу на четвртото место.

На денот на финалето на Задруга, воедно и неговиот роденден, 20.06.2018 год го претставил новиот сингл „Непристојна понуда“.

## Дискографија

### Синглови

* *Буре барута* (2015)
* *У пороцима* (2015)
* *Стјуардеса* (2017)
* *Фамилија* (2018)
* *Непристојна понуда* (2018)
* *Коцка* (2018)
* *Наивна* (2019) 
* *Ја се не бринем* (2019)
* *Тајне* (2019)
* *Бивши* (2019)
* *Немој много да ме волиш* (2019)
* *Рекла ми је, рекла* (2020)
* *Ако умрем сад* (2020)

### Спотови

## Наводи

## Надворешни врски
* Слободан Радановиќ на сајтот Discogs (јазик: англиски)

Категорија:Српски пејачи
Категорија:Родени во 1990 година
Општина Ренче-Вогрско

**Општина Ренче-Вогрско** (словенечки: *Občina Renče - Vogrsko*; италијански: *Comune di Ranziano-Voghersca*) — општина во западна Словенија. Седиште на општината е населбата Буковица. Денес е дел од Горичкиот статистички регион. Создаден е во 2006 година, кога се одвои од Градската општина Нова Горица.

## Населени места
Покрај општинското седиште Буковица, општината ги опфаќа и следните населени места:
* Вогрско
* Волчја Драга
* Домбрава
* Ошевљек
* Ренче

## Наводи


## Надворешни врски

* Официјално мрежно место
* Ренче-Вогрско на Geopedia
Марко Кешељ

**Марко Кешељ** (Белград, 2 јануари 1988) е поранешен српски кошаркар. Играл на позицијата крило.

## Клупска кариера
Кариерата ја започнал во белградска Мега Исхрана, за која настапувал две сезони. Светислав Пешиќ го повикал и кратко играл за КК Сент Хосеп, а потоа како позајмен играч на Келн, каде тренер му бил Саша Обрадовиќ.

После тоа, Светислав Пешиќ го носи во Црвена звезда, каде одигрува две многу забележителни сезони. Играше за Црвена звезда од 2008 до 2010 година и за тоа време на 99 официјални натпревари постигнува 874 поени. Во првенството на Србија во 2010 година постигнува 11,6 поени, а во плејофот по 14 поени по меч. Во втората сезона во Звезда постигнува 492 поени на 47 натпревари и беше меѓу најдобрите играчи во тимот, но до трофејот не стигна во црвено-белиот дрес. Од многу талентиран млад кошаркар стигна до дресот на сениорската репрезентација. Иако без титула во Звезда, добива целосна афирмација.

Голем интерес го однесе во грчкиот Олимпијакос, за кој играше до 2012 година. Со Олимпијакос ја освои Евролигата во сезоната 2011/12.

Сезона 2012/13 ја започнува во редовите на шпанската Валенсија, но ја напушта во февруари 2013 година поради кратка минутажа и заминува во францускиот Ле Ман до крајот на сезоната. За сезоната 2013/14 потпиша договор со Асвел.

Во октомври 2014 година се вратил во Србија и потпишал отворен договор со Мега Лекс.

## Репрезентативна кариера
десно|мини|330x330пкс| Марко Кешељ на ЕП 2011 година
Кешељ е освојувач на бројни трофеи во помладите категории на српската репрезентација. Колекцијата вклучува злато со јуниорската репрезентација на Светското првенство во Нови Сад во 2007 година, злато со репрезентацијата до 20 години од Европското првенство во Рига во 2008 година и златен медал од Универзијадата во Белград во 2009 година.

Во сениорскиот дрес на Србија се истакнал на Светското првенство во Турција 2010 година, кога шутирал тројки со одлични 60 oтсто (21 од 35) и бил втор тројкаш на првенството. Тогаш бил трет стрелец на репрезентацијата со 100 поени, само три помалку од лидерот Ненад Крстиќ. Србија потоа го зазела четвртото место. Кешељ одиграл добро и на ЕП 2011 во Литванија, кога Србија го зазела еседмото место.

## Успеси

### Клупски

* **Ѓирона** :
** ФИБА Еврокуп (1): 2006/07.
* **Олимпијакос** :
** Евролига (1): 2011/12.
** Грчко првенство (1): 2011/12
** Куп на Грција (1): 2011
* **Остенде** :
** Белгиско првенство (1): 2016/17.
** Куп на Белгија (1): 2017
* **[[КК Црвена Ѕвезда|Црвена звезда]]** :
** Српско првенство (2): 2017/18, 2018/19.
** Јадранска лига (1): 2018/19.
** Суперкуп на Јадранска лига (1): 2018

### Репрезентативни

* Светско првенство до 19 години:  2007 година
* Европско првенство до 20 години: 2008 година
* Универзијада: 2009 година.

## Наводи

## Надворешни врски
* РСБ презентација: Марко Кешељ 
* Профил на веб-страницата на АБА лигата
* Профил на веб-страницата на Евролигата

Категорија:Играчи на КК Олимпијакос
Категорија:Родени во 1988 година
Категорија:Српски кошаркари
Категорија:Спортисти-политичари
Колска вага

десно|мини|250x250пкс| Колска или мосна вага е мерен инструмент за мерење на масата на камионите со или без товар.
[десно|мини|250x250пкс| Колска вага во постројка за вадење [Грагор|чакал.]]
**Колска вага** или **мосна вага** — мерен инструмент за мерење на масата на камионите со или без товар. Најчесто се изведува како фиксна платформа на ниво на возната лента или малку над неа. Во случај на колска вага од класична конструкција, постаментот се потпирал на механизам со лост кој се урамнотежувал со противтегови и на тој начин се мерела масата. Денес колската вага се изведува како електронска. Под платформата на која се вози возилото има сетилници, обично тензометарски мерни ленти, со кои преку деформациите, со помош на компјутер, посредно се мери масата на возилото (тензометрија). Колската вага се користи за одредување на количината на материјал при превоз на материјал со камион, цистерна, вагон и слично. Затоа, прво се мери празното возило, а потоа натовареното, па масата на товарот се одредува како разлика помеѓу двете измерени вредности. Таквото мерење често е само контрола, бидејќи при полнење на материјалот, неговата количина може да се мери со други постапки и уреди (на пример, со мерење на протокот на течности).

## Тензометрија
**Тензометријата** е збир на методи за одредување на деформациите на механичките конструкции или нивните делови. Се мери со помош на механички, електрични или оптички мерни уреди, кои во основа мерат микродеформации, врз основа на кои се пресметуваат вкупните деформации и напрегања. Во зависност од методот на мерење и видот на испитувањето, измерените деформации (т.н. мерни основи) можат да бидат помали од еден милиметар, па до неколку сантиметри. Мерниот уред се нарекува **тензиометар** и треба да се разликува од тензиометарот кој го тестира површинскиот напон на течностите.

## Наводи

Категорија:Мерни инструменти
Општина Речица на Савиња

**Општина Речица на Савиња** (словенечки: *Rečica ob Savinji*) — општина во традиционалниот регион Штаерска во североисточна Словенија. Седиште на општината е населбата Речица на Савиња. Денес е дел од Савињскиот статистички регион. Речица на Савиња станала општина во 2006 година.

## Населени места
Покрај општинското седиште Речица на Савиња, општината ги опфаќа и следните населени места:
* Варпоље
* Грушовље
* Дол-Суха
* Згорње Побрежје
* Низка
* Пољане
* Сподња Речица
* Сподње Побрежје
* Трновец
* Хомец
* Шентјанж

## Надворешни врски

* Официјално мрежно место
* Речица на Савиња на Geopedia
Општина Рибница на Похорје

**Општина Рибница на Похорје** (словенечки: *Občina Ribnica na Pohorju*) — општина во традиционалниот регион Штаерска во североисточна Словенија. Седиште на општината е населбата Рибница на Похорје. Денес е дел од Корушкиот статистички регион. Рибница на Похорје станала посебна општина во 1998 година.

## Населени места
Покрај општинското седиште Рибница на Похорје, општината ги опфаќа и следните населени места:
* Згорња Орлица
* Згорњи Јанжевски Врх
* Згорњи Лехен на Похорје
* Јосипдол
* Худи Кот

## Надворешни врски

* Официјално мрежно место
* Рибница на Похорје на Geopedia
Работничко училиште (Охрид)

**Работничо училиште** — управна зграда во стариот дел на Охрид, прогласена за значајно културно наследство на Македонија во 1987 г. Денес во неа е сместено седиштето на Заводот за заштита на спомениците на културата и Народен музеј.

## Историја
Градбата е сместена на улицата „Боро Шаин“ бр. 10 во маалото Варош. Изградена е во 1929 г. на местото на изгорената куќа на истакнатото семејство Паунчевци од Женското друштво „Свети Климент“ како училиште за општо и домаќинско образование, на иницијатива на протиницата Драга Петровиќ. Пари за зградата дале охридските печалбари и видни охридски граѓани — адвокатот Демостен Манев, трговецот Анастас Чорбе, книжаръо Никола Герман, Јонче Паунче и други. Изградбата била под раководство на инженерот Димитар Симонче.

Прв директор на училиштето била Драга Петровиќ, а по неа долго време директорувала охриѓанката Марица Масин. За време на бугарската окупација во градот за време на Втората светска војна зградата станала бугарско училиште. Во учебната 1943/44 година во неа учеле и гимназијалци поради опасност од бомбардирање на гимназиската зграда. По војната зградата продолжила да биде домаќинско училиште сè до неговото затворање во 1959 г. од Собранието на Општина Охрид. Тогаш во неа е сместено основното училиште „Климент Охридски“. Од 1961 до 1964 г. во неа работело новоотвореното Економско училиште. По 1964 г. зградата е направена интернат, а во 1965 г. е напуштена и останала затворена сè до вселувањето на Заводот за заштита на културата и музеј во 1973 г.

## Архитектура
Градбата е изведена во класичен стил со ренесансни и барокни елементи. Има хоризонтална симетрија со карактеристични лоѓии, складно распоредени прозорци, балустради на балконите, столбови со пиластри со завршни капители и друга орнаментика својствена за класицистичкиот академизам. Зградата е масивна, со дрвена меѓукатна и покривна конструкција. Има делумно вкопан сутерен од делкан камен, а приземјето и следниот кат се наполно изградени од тули. Најголемо внимание ѝ е посветено на јужната фасада, каде на третиот кат по целата ширина има хоризонтала од балкони и лоѓии кои завршуваат со стилизирани тимпани со венци. Тимпаните се потпираат на два пара столбови со строги капители. Делот на балконите е вертикално одделена со пиластри меѓу прозорците, кои исто така завршуваат со строги капители. Балконската ограда е направена од керамички балустради. Под балконите и лоѓиите има конструктивни и декоративни вути. На јужната фасада во средината е одвоено место за училиштен ѕвоник. Покривниот венец е со плитка профилација. Прозорците наизменично се менуваат — правоаголни и полукружни, сите поделени на полиња.

## Слики

Ohrid X (65).JPG | Западната лоѓија на јужната фасада
Ohrid X (66).JPG | Северната и западната фасада од северозапад
Завод за заштита на културни споменици Охрид.jpg | Источниот дел на јужната фасада


## Поврзано
* Културно наследство на Македонија во Општина Охрид

## Наводи

Категорија:Згради и градби во Охрид
Категорија:Појавено во 1929 година во Македонија
Коста Веселинов

**Коста Веселинов** (с. Бобшево, Пиринско, 1908 – Ксанти, Тракиско, 19 септември 1942) – македонски културно-национален деец, историчар и публицист.

## Биографија
Учи во Горна Џумаја, но поради учество во марксистичкото движење, во VI клас е исклучен од гимназијата и образованието го продолжува во Пазарџик. Во следната година се враќа во Горна Џумаја и развива поширока национално-политичка дејност. По завршувањето на гимназијата (1929) извесно време работи во Мелник, а потоа се запишува првин на Филозофскиот, а потоа на Правниот факултет во Софија (1930). Станува член на ВМРО (об.) и на КПБ, еден од основачите на БОНСС, но и во раководството на Македонската народна студентска група „Гоце Делчев” што почнува да го издава својот орган „Македонски студентски листъ” (1931), а по забраната продолжува „Македонска студентска трибуна” (1932). Поради национално-политичката активност и статиите во в. „Македонско знаме” е осуден од михајловистите на смрт и извесно време живее илегално. Уапсен и исклучен од Софискиот (1933), тој се запишува на Белградскиот универзитет. Како правник се враќа во Софија (1935) и се вклучува во Редакцијата на сп. „Македонски вести”. Член е на Македонскиот партиски актив на БКП. По забраната на весникот МВ, учествува во Публицистичкиот кружок „Нација и култура” и во подготовката на в. „Гоце”. Редактор е на в. „Глобусъ” (1936– 1937) и се вклучува во обновениот Македонски литературен кружок во Софија. Ја проучува македонската историја и култура и од 1938 г. почнува да објавува свои публикации во новата Национална научна библиотека „К’лбо”: „Националнопоробени народи и национални малцинства (научно-социолошка етида)” (1938), „Преродбата на Македонија и Илинденското востание” (1939), којашто е преведена на македонски уште во 1944 г. и станува прв учебник по историја во отворените македонски училишта, и „Борци за народна слобода” (1940) со монографски прилог и за Г. Делчев. Како адвокат, ги брани уапсените Македонци и членови на МЛК.

По окупацијата на Вардарскиот дел на Македонија, поради национално-политичките дејности е уапсен (1.9.1941) и испратен во концентрациониот логор во Ени-ќој (Тракија). Умира на операција од апендицит во болницата во Ксанти, а погребан е во Софија. Голем е бројот на статиите (најчесто непотпишани или објавени под псевдоними) во весниците: „Македонски студентски листъ”, „Македонска студентска трибуна”, „Македонско знаме”, „Македонска младежь”, „Македонско дело”, „Македонски вести”, „Ехо”, „Глобусъ”, „Заря”, „Дѫга” и др. во кои обработува прашања од македонската и балканската историја, за националната свест, националното прашање, малцинствата и културата.

Категорија:Дејци на ВМРО (Обединета)
Категорија:Апсолвенти на Софискиот универзитет
Категорија:Интернирани во „Крсто Поле“
Манастир Ѓурѓеви Ступови

мини|десно|Манастирот Ѓурѓеви Ступови
**Манастирот Ѓурѓеви Ступови** е српски православен манастир кој се наоѓа во околината на денешниот град Нови Пазар, во Рашката област во Србија.

## Историја
Манастирот се наоѓа во близина на Нови Пазар, на врвот на истакната кота покриена со шуми. Тој бил подигнат во околу 1170 година како заклон на великиот кнез Стефан Немања, посветен на Свети Ѓорѓи, познат е како „Трактите на Свети Ѓорѓи“. Манастирот е исклучителен не само по својата положба и значење што го имал според средновековните летописи и ракописи, туку и по својата посебна архитектура. Името го добила по црквата посветена на Свети Ѓорѓи и нејзините две поранешни камбанарија, две високи кули – столбови (старословенски јазик – столп, никулец). Имено, според Стефан Првокрунисан, Немања ја изградил оваа црква за да ја одбележи својата благодарност до Свети Ѓорѓи што го спасил од занданите-пештери каде што бил сместен од неговите браќа.

Манастирскиот комплекс се состоел од црквата Свети Ѓорѓија, трпезарија, трпезарија, резервоари за вода и ѕидови околу влезната кула. Архитектурата на манастирот „Св. Манастирот е објект со збир на архитектонско-градежни иновации во тој период, меѓу кои има две забележителни кули, странични предворја, купола со елипсовидна основа, неправилна форма на олтарниот простор, како и специфично уредување на централниот куполен простор на црквата. Еднокорабниот храм со олтарот составен од три апсиди, наос и нартекс, во својот надворешен изглед го отсликува духот на римската градба. Комбинацијата на византиско просторно уредување и римска архитектура резултираше во оригинална симбиоза која беше основа за посебен архитектонски стил. Влезната кула, по дополнителната изградба на апсидите на источната страна во 1282–83 година, била претворена во капела што кралот Драгутин ја дизајнирал за неговиот гроб. Внатрешноста на капелата е покриена со фрески со историска содржина и портрети на Немањиците. Особена вредност имаат фреските на овој манастир, изведени според најдобрата традиција на Комниновиот стил и вешто прилагодени на архитектурата на храмот, која е особено изразена во сеопфатната купола. Највпечатлива е сликата на Свети Ѓорѓи на коњот, која се наоѓа над главниот влез во црквата. Покрај овој многу карактеристичен има фрески на четири српски државни совети каде се носеле важни одлуки поврзани со српската историја. Пред манастирот е подигнат мал објект кој се користи како музеј за заштита и изложба на најважните фрагменти од црковни и други објекти, каде што некои се целосно компонирани и реконструирани. Како дел од ентитетот Стари Рас со Сопочани, манастирот Свети Ѓорѓи Пиларс е на листата на светско наследство на УНЕСКО од 1979 година и се наоѓа на патеката Трансроманица.

## Погребувања
мини|200x200пкс| Манастирот во 2008 г

* Стефан Драгутин

## Поврзано

* Туризам во Србија

## Наводи

## Надворешни врски

* Столбовите на Свети Ѓорѓи- Виртуелни обиколки и фото колекции на Фондот Благо

Категорија:Светско наследство во Србија
Категорија:Знаменитости во Србија
Категорија:Нови Пазар
Категорија:Српска архитектура
Категорија:Споменици на културата во Србија
Азбуковица

мини| Границите на регионот Азбуковица во Кралството Србија
**Азбуковица** е планинска област во западна Србија, на границата со Босна и Херцеговина. Реката Дрина ја дели Азбуковица од општините Сребреница и Братунац. Граници: на северозапад - општина Мали Зворник, на север - општина Крупањ, на североисток - општина Осечина, на исток - општина Ваљево и на југ - општина Бајина Башта. Највисокиот врв е Торничка Бобија висок 1272 метри на планината Бобија. Неколку поројни реки, кои се влеваат во Дрина, ја сечат Азбуковица. Најпознати реки се Трешњица и Љубовиѓа. Во доцниот османлиски период, регионот административно бил дел од Соколската *нахија.*

## Наводи

Категорија:Географија на Србија
ProQR

**ProQR Therapeutics NV** ( NASDAQ : PRQR) е холандска биотехнолошка компанија специјализирана за развој на РНК терапевти за ретки генетски болести. Компанијата е основана во 2012 година со седиште во Лајден, Холандија.

## Историја
Компанијата е основана во 2012 година од извршниот директор Даниел де Бур и ко-основачите Анри Термер, Динко Валерио и Херард Платенбург. Почетниот фокус на компанијата бил развиток на терапија со мали молекули или генска терапија за третман на цистична фиброза. Доказ за успешно завршување на оваа студија било откако во 2016 година молекулата QR-010 насочена кон генот кој ја кодира белковината регулатор на трансмембранска спроводливост на цистична фиброза (CFTCR) кај пациенти пројавил успех. После тоа, компанијата ја проширила својата цел во лекување на други ретки болести.

Во 2017 година, во Лајден била основана спин-аут компанија на ProQR наречена Amylon Therapeutics со фокус на развојот на терапии на централниот нервен систем .

Во 2021 година, ProQR објави соработка со Ели Лили на технологијата Axiomer фокусирана на „генетски нарушувања во црниот дроб и нервниот систем“.

## Проекти
Тековните проекти на компанијата вклучуваат потенцијални третмани за ретки генетски болести, вклучително и Леберовата вродена амауроза, (LCA10) дистрофична епидермолиза булоза, ретинитис пигментоза и Ашеров синдром .

ProQR е офталмолошка компанија која работи на генетските болести со фокус на предизвикување промени во РНК-та. Технологијата за уредување на РНК на фирмата, наречена Аксиомер, може да направи насочени единечни нуклеотидни промени на РНК. Крајната цел на компанијата е насочена кон лекување на наследни болести на мрежницата со запирање на губењето на видот. Покрај седиштето во Лајден, компанијата е активна и во Кембриџ, Масачусетс.

## Развиени лекови
Еден од водечките кандидати на компанијата, QR-110, се развива за лекување на LCA10. Супстанцијата делува така што се поврзува со мутираниот РНК регион што овозможува формирање на нормална CEP290 белковина.

## Поврзано

* Список на фармацевтски компании
* Список на компании од Холандија

## Наводи

## Надворешни врски

*
Македонија на Зимските олимписки игри 2022

[мини|[Знаме на Македонија|Знаме на Република Северна Македонија]]
Македонија учествувала на Зимските олимписки игри 2022 во Пекинг, Кина, од 4 до 20 февруари 2022 година.

Тимот на Македонија го сочинувале тројца спортисти (двајца мажи и една жена) кои се натпреварувале во два спорта. Ана Цветановска и Дардан Дехари биле знаменосци на свеченото отворање.

## Натпреварувачи
Ова е списокот на бројот на натпреварувачи кои учествуваат на игрите по спорт/дисциплина.

## Алпско скијање
Со исполнување на квалификациските норми, од Македонија се квалификувал еден алпски скијач.

## Скијачко трчање
Со исполнување на квалификациските норми, од Македонија се квалификувале еден машки и една женска натпреварувачка во скијачко трчање.

; Далечина

; Спринт

## Наводи

Категорија:Македонија на Зимските олимписки игри
Стреланите од Герман

**Тринаесетте стрелани од Герман** ― масакр извршен врз македонски борци по потекло од селото Герман. Тринаесеттмина биле стрелани од страна на Грчката владина војска и полиција, на 29 октомври, 1948 година.

## Хронологија на настаните
На 17 април 1946 година во 1 часот по полноќ, жандармеријата навлегла во селото Герман. Повеќе од 50-тина полицајци и војници, пцуејќи и кршејќи ги влезните врати, на брутален начин упаднале во куќите во селото. Таа ноќ, повеќе од 40 души, мажи и жени, биле уапсени и затворени во полициски затвор цели три месеци, каде биле подложени на ѕверска тортура. 

Една група биле затворени во Леринско, а други во Солунските затвори. Тринаесет од нив - Васил Белев, Герман Бабинкостов, Герман Боглев, Јоше Дамовски, Јондрич Иванов, Герман Младенов, Фоте Мечкаров, Вангел Нушев, Стојан Пандеов, Лазо Русев, Методија Торков, Вангел Цетелев и Стојан Јанков во 1947 година биле префрлени во озогласените логори на Ура.

Повеќе од една година тринаесетте патриоти од селото Герман, заедно со илјадници други борци од селата во Грција, ги преживувале ужасите на Ура. И покрај ѕверските мачења, тие не отстапиле од ставот за народната борба и останале верни на КПГ и на народот.

Бидејќи не успеале да извлечат ништо од нив во логорот Ура, овие тринаесетмина биле испратени на воен суд. Во октомври 1948 година, тринаесетте селани од Герман, биле одведени во Лерин каде се појавиле пред воениот суд и биле осудени на смрт. На 29 октомври сите биле стрелани.

Сите тие биле чесни патриоти и храбри борци за слобода, членови на ЕАМ и КПГ, кои активно учествувале во борбата против нацистичката и италијанската окупација за ослободување на татковината.

Кога веста за смртта на тринаесетте скапоцени синови стигнала до нивните соселани во Герман, месниот народен совет во чест на загинатите борци организирал народен празник на кој се придружувало целото село. На фестивалот присуствувале претседателите на Народната власт, ДАГ и Леринскиот регионален народен совет, делегати од други преспански села и други.

Оркестарот на ДАГ свирел жалосни маршеви, додека стражата составена од борци, ја искажувала својата почит кон загубените борци.

## Список на стреланите

* Васил Белев
* Герман Бабинкостов
* Герман Боглев
* Јоше Дамовски
* Јондрич Иванов
* Герман Младенов
* Фоте Мечкаров
* Вангел Нушев
* Стојан Пандеов
* Лазо Русев
* Методија Торков
* Вангел Цетелев и 
* Стојан Јанков

## Наводи

Категорија:Луѓе од Герман (Леринско)
Категорија:Македонски борци
Категорија:Учесници во НОБ
Категорија:Македонци во Грчката граѓанска војна
Категорија:Починати во 1948 година
Азбукум

**Азбукум** е центар за српски јазик и култура основан во 1995 година. Нуди различни курсеви и програми насочени кон промовирање на јазикот и културата на Србите, како што се курсеви по српски јазик, етно кампови и каравани низ Србија. Работи во Белград и Нови Сад, Србија.

Исто така, нуди онлајн програма за српски јазик, курс базиран на Интернет за оние кои сакаат да учат српски.

Основач и директор на Азбукум е Наташа Милиќевиќ-Добромиров.

## Надворешни врски

* Веб-страница на Азбукум
* Југоисточна Европа онлајн: Азбукум 
* Универзитет во Алберта: Српски културен клуб
* Државен универзитет во Аризона: Институт за критички јазици 

Категорија:Образованието во Нови Сад
Категорија:Образованието во Белград
Категорија:Српска култура
Радовањски лаг

**Радовањски лаг** — дабова шума сместена во близина на Радоње, Србија. Станува збор за природен меморијален споменик кој се протега на површина од 46 хектари. За прв пат бил одбележан за време на владеењето на Александар Караѓорѓевиќ, кнез на Србија, а спомен црквата посветена на Караѓорѓе била изградена во 1936 година. Како недвижно културно наследство од исклучително значење бил категоризиран во 1979 година.

## Историја
Враќајќи се од егзил во Русија во 1817 година, Караѓорѓе Петровиќ како водач на Првото српско востание и револуционерна Србија, и неговиот придружник Наум Крнар, престојувале во колибата на Драгиќ Војкиќ во Радовањската шумичка, во селото Радоње. Меѓутоа, Милош Обреновиќ I, кој се договорил со Турците Османлии како водач на полуавтономното Кнежевство Србија, наредил да бидат убиени Караѓорѓе и Крнар. Никола Новаковиќ, доверлив човек на Вујица Вулиќевиќ, со јатаган му ја отсекол главата на Караѓорѓе, а со сачмарка го убил Крнар. Ги закопал, обајцата без глава во гроб на 100 метри оддалеченост од колибата до потокот, а нивните глави, без кожа и полнети, биле испратени во Истанбул за да им докажат на Османлиите дека двајцата се мртви.

Местото на атентатот е означено со голем дрвен крст со мермерна плоча со текст. Спомен-црквата посветена на Караѓорѓе била изградена во 1936 година.

## Поврзано
* Прво српско востание
* Покајнички манастир
* Историски знаменитости од исклучително значење

## Наводи

Категорија:Прво српско востание
Категорија:Статии со текст на српски
Добра жена

***Добра жена*** е српски драмски филм од 2016 година, напишан, режиран од Мирјана Карановиќ во главната улога. Бил прикажан во Светскиот филмски драмски натпревар на филмскиот фестивал Санденс 2016 година. Бил именуван како еден од петте филмови што може да бидат избрани како српски кандидат за најдобар странски филм на 89-тото доделување на Оскарите, но сепак на крајот не бил избран.

## Улоги

* Мирјана Карановиќ како Милена
* Борис Исаковиќ како Влада
* Јасна Ѓуричиќ како Сузана
* Бојан Навојец како Дејан
* Христина Поповиќ како Наташа
* Владо Керошевиќ како Света
* Ксенија Маринковиќ како Злата
* Исидора Симијоновиќ како Катарина
* Марко Николиќ како Мирољуб

## Наводи

## Надворешни врски

* A Good Wife at IMDb

Категорија:Филмови чие дејствие се одвива во Србија
Категорија:Српски филмови
Категорија:Филмови од 2016 година
Стреланите од Баово

**Петнаесетте стрелани од Баово (Бахово)** ― масакр извршен врз македонски борци по потекло од селото Баово. Петнаесеттемина биле стрелани од страна на германскиот фашистички окупатор, во првата половина на 1944 година. 

## Хронологија на настаните
Во 1943 година во Караџовскиот регион народот се активирал во антифашистичката борба. Македонците и Грците заедно се бореле против германско-италијанските окупатори.

Во селото Баово сите полнолетни мажи и жени биле организирани во редовите на ЕАМ, додека младите во ЕПОН. Многу од младите се приклучиле во редовите на ЕЛАС, додека другите служеле во резервата на ЕЛАС и му биле на располагање на 30-тиот полк на ЕЛАС. Младите од Баово учествувале во многу напади против германскиот окупатор. Тие учествувале во нападот на ЕЛАС против германската колона што марширала од Воден кон С’ботско во ноември 1943 година. Во тој напад биле запалени четири непријателски камиони и имало 10 загинати или повредени германски војници. На 26 декември 1943 година, земале учество во нападот на рудникот во Гуменџиско, како и во нападот на С’ботско на 6 јануари 1944 година. Во таа акција бил убиен германскиот командант на градот.

Поради сета таа активност околу селото Баово, окупаторските сили доцна во ноќта на 19-ти, кон 20 јануари 1944 година, голема германска војска го опколила селото и уапсила 25 луѓе. 

Тројца од нив: Христо Вешков, Алексо Пошинов и Петро Аџиев биле стрелани истиот ден во С’ботско. Останатите биле испратени во Солун и затворени во концентрациониот логор „Павлос Мелас“. Десет од нив биле застрелани на 3 март 1944 година на автопатот Солун-Кукуш: Перикли Тануровски, Георги Саламанов, Нико Туба, Коста Вешков, Захарија Вешков, Димитри Кукули, Нико Иконом (учител), Христо Херули, Спиро Херули и Христо од С’ботско. Други четворица биле испратени во концентрационен логор во Германија. Двајца од нив Јани Калојанов и Димитри Џамбазов никогаш не се вратиле од тој логор.

## Список на стреланите
Стрелани на 20 јануари, 1944 година:

* Христо Вешков
* Алексо Пошинов
* Петро Аџиев

Стрелани на 3 март, 1944 година:

* Перикли Тануровски
* Георги Саламанов
* Нико Туба
* Коста Вешков
* Захарија Вешков
* Димитри Кукули
* Нико Иконом
* Христо Херули
* Спиро Херули и

* Христо

Испратени во германски логор:

* Јани Калојанов и 
* Димитри Џамбазов

## Наводи

Категорија:Баово
Категорија:Македонски партизани
Категорија:Грција во Втората светска војна
Категорија:Учесници во НОБ
Категорија:Починати во 1944 година
Соња Васиќ

**Соња Васиќ** (родена **Петровиќ**; Белград, 18 февруари 1989) — поранешна српска кошаркарка која играла за женската кошаркарска репрезентација на Србија. Таа е висока 189 сантиметри и играла на позицијата крилен центар.

## Кариера
Професионалната кариера ја започнала во 2006 година во Црвена звезда од Белград. По две операции на вкрстените лигаменти на коленото, Соња Петровиќ на 23 години сакала да стави крај на својата професионална кариера но Петровиќ во 2007 г. била прогласена за најдобра млада играчка на Стариот континент, а една година претходно ги напуштила Црвена Ѕвезда и Србија, иако против тоа било тогашното раководство на Кошаркарскиот сојуз на Србија. Влијанието на Барселона и талентот на Соња Петровиќ ја принудиле Фиби да направи преседан и да и дозволи да се пресели во Каталонија како малолетна. Во Барселона следел трансфер во француски Бриж со кој ја освоиле „тројната круна“, а потоа и трансфер во редовите на московски Спартак. Соња Петровиќ играла и во најсилната женска лига на светот, ВНБА, а во тимот на Чикаго Скај ги бранела боите на УСЦ Прага, поранешен освојувач на Евролигата.

## Репрезентација
Како една од најзаслужните за триумфот на женската кошаркарска репрезентација на Србија, таа го постигнала најголемиот успех со освојувањето на златниот медал на Европското првенство во 2015 година, одиграно во Унгарија и Романија. Победата против Франција во финалето во Будимпешта - 76:68 (15:22, 18:10, 20:17, 23:19) го освоиле не само првиот медал за Србија како независна држава, туку и првото злато во целата историја на нашата женска кошарка. Воедно, обезбеден е и директен пласман на Олимписките игри 2016 година во Рио де Жанеиро. Таа имала просек од 13,8 поени и 1,4 асистенции на Евробаскетот, а многумина ќе ја паметат по решавачките поени во полуфиналето против Белорусија и поени (22) во финалето против Франција.

Заедно со Ана Дабовиќ била избрана во најдобрата петорка на ЕП 2015 година. Други членови на идеалниот состав се Алба Торенс од Шпанија и Сандра Груда и Селин Думер од Франција.

Со репрезентацијата на Србија освоила златен медал на ЕП 2021 година одржани во Франција и Шпанија. Таа била прогласена за МВП на првенството.

## Приватен живот
Таа е ќерка на српскиот судија Раде Петровиќ.

Во јули 2019  година, Соња се омажила за Милош Васиќ, српски веслач.

## Награди

* Трикратен шампион во Евролигата (со Спартак Москва: 2008/09, 2009/10; со УСК Прага: 2014/15)
* Двакратен шампион на ФИБА за жени во Суперкупот на Европа (со Спартак Москва: 2009; УСЦ Прага: 2015 година)
* Трикратен шампион на Чешкото првенство (со УСК од Прага: 2014/15, 2015/16, 2016/17)
* Шампион на француското првенство (со Буржоа: 2007/08)
* Шампион на францускиот куп (со Буржоа: 2007/08)
* Шампион на турнир на федерацијата (со Буржоа: 2007/08)

### Поединечни
* Најдобар играч на Европското првенство ( 2021 )
* Член на идеалниот тим на Европското првенство ( 2015, 2019, 2021 година)
* Српски кошаркар на годината (2016, 2019, 2021)
* Најдобар млад кошаркар во Европа (2007)

## Наводи

## Надворешни врски

* Профил  на ФИБА
* Профил на ФИБА европа

Категорија:Родени во 1989 година
Категорија:Луѓе од Белград
ААЦ Културанова

**ААЦ Културанова** (Здружение за алтернативно создавање) е невладина, непрофитна организација основана во мај 2001 година во Нови Сад, Србија како чадор организација за различни неформални независни уметнички групи, поединци и млади уметници од Нови Сад.

Организацијата Културанова го фокусирала својот развој на урбаната младинска култура и подигнување на свеста за релевантни општествени прашања, со визија за градење креативни платформи за младите од Нови Сад и регионот.

## Наводи

Категорија:Српска култура
Дајана Бутулија

мини|Дијана Бутулија, кошаркарка на српската репрезентација на тренинг натпреварот против Кина во салата Шумица, Белград, 31.05.2015 година.
**Дијана Бутулија** (родена на 23 февруари 1986 година) во Кикинда е српски кошаркар. Игра како плејмејкер и е стандарден репрезентативец на Србија.

## Кариера

### Помлади категории
Со кошарка почнала да игра на девет години. Потоа до својата 14-та година била во женската кошаркарска клупска гимназија во Кикинда. Во тие селекции таа освоила неколку први места на првенствата на Војводина, а била на врвот и на првенствата на Југославија. Потоа се преселила во помладите категории на Вождовац за да помине една година во Кикинда.

### Сениорска кариера
Своите први сениорски натпревари ги забележала во белградскиот клуб Ушче, каде тренер и била Марина Маљковиќ. Таа повеќепати истакнала дека Марина имала најголемо влијание врз нејзината кошаркарска кариера. Потоа, во 2007 година, таа потпишала за Вршачки Хемофарм. Со Хемофарм освоиле две национални титули (2007/08 и 2008/09) и два купа (2007/08 и 2008/09). Потоа потпишала за Партизан со кој освоиле четири национални титули (2009/10, 2010/11, 2011/12 и 2012/13), два купа (2010/11 и 2012/13 ) и две јадрански лиги (2011/ 12) и 2012/13). Во сезоната 2013/14. со Нортленд ја освоиле и Шведската национална лига.

### Репрезентација
Била член на помладите репрезентативци со кои ја носи и титулата светски вицешампион.

Таа е стандардна репрезентативка на Србија и досега има настапувано на Европското првенство во 2013 година (четврто место), како и на Светското првенство во 2014 година (четвртфинале). Таа го постигна најголемиот успех досега со освојувањето на златниот медал на Европското првенство во 2015 година, одиграно во Унгарија и Романија. Победата против Франција во финалето во Будимпешта - 76:68 (15:22, 18:10, 20:17, 23:19) го освои не само првиот медал за Србија како независна држава, туку и првото злато во целата историја на нашата женска кошарка. Воедно, обезбеден е директен пласман на Олимписките игри во Рио 2016 година, каде што освоиле бронзен медал. Тие освоиле и бронзен медал на Европското првенство во кошарка за жени 2019 година. Со репрезентацијата на Србија освоиле и златен медал на ЕП 2021 година одржани во Франција и Шпанија.

## Наводи

## Надворешни врски

* Интервју со Дијана Бутулија
* Профил на Фиба Европа
* 

Категорија:Живи луѓе
Категорија:Луѓе од Кикинда
Категорија:Родени во 1986 година
Општина Руше

**Општина Руше** (словенечки: *Občina Ruše*) — општина во североисточна Словенија. Седиште на општината е градот Руше. Денес е дел од Подравскиот статистички регион. Лежи на десниот брег на реката Драва западно од Марибор и се протега на југ од планинскиот венец Похорје. Областа е дел од традиционалниот регион Штаерска.

## Населени места
Покрај општинското седиште Руше, општината ги опфаќа и следните населени места:
* Безена
* Бистрица на Драва
* Лобница
* Лог
* Смолник
* Фала

## Надворешни врски

* Официјално мрежно место
* Руше на Geopedia
Полициска приказна 2

**„Полициска приказна 2“** (кинески: 警察故事續集) — хонгконшки филм од 1988 година во режија на Џеки Чен (Jackie Chan), кој е автор и на сценариото, заедно со Пол Б. Клеј (Paul B. Clay) и Едвард Танг (Edward Tang). Главните улоги ги играат: Џеки Чен, Меги Чеунг (Maggie Cheung) и Квок-Хунг Лам (Kwok-Hung Lam). Ова е вториот филм од серијалот „Полициска приказна“. Во 1989 година, на доделувањето на Хонгконшките филмски награди, филмот ја освоил наградата за најдобра кореографија.

## Синопсис
Полицискиот инспектор Чан Ка-куи, наречен Кевин (го игра Чен) е преместен на служба како сообраќаен полицаец откако предизвикал голема материјална штета, бркајќи го крупниот злосторник Чу Тао. Тоа ја радува неговата девојка Меј (ја игра Чеунг) која се радува поради тоа што нејзиното момче повеќе не ради на тешки случаи, па има повеќе време за неа...

## Наводи

Категорија:Хонгконшки филмови
Категорија:Филмови на кинески јазик
Категорија:Филмови од 1988 година
Категорија:Филмови на Џеки Чен
Категорија:Филмови со Џеки Чен
Категорија:Филмови со Квок-Хунг Лам
Категорија:Филмови со Меги Чеунг
Категорија:Филмски комедии
Категорија:Акциони филмови
Категорија:Полициски филмови
Категорија:Боречки филмови
Бестрашната хиена

**„Бестрашната хиена“** (кинески: 笑拳怪招) — хонгконшко-јужнокорејски филм од 1979 година во режија на Џеки Чен (Jackie Chan), кој е автор и на сценариото, заедно со Веј Ло. Главните улоги ги играат: Џеки Чен, Џејмс Тјен (James Tien) и Дин Шек (Dean Shek). Ова е првиот филм кој го режирал Џеки Чен. Во 1989 година, на доделувањето на Хонгконшките филмски награди, филмот ја освоил наградата за најдобра кореографија.

## Синопсис
Шинг Лунг (го игра Чен) учи кунг-фу од неговиот дедо. Шинг има голема дарба, но многу е мрзелив. Сепак, кога дедо му ќе биде убиен од неговиот соперник, Шинг тгрнува во акција...

## Наводи

Категорија:Хонгконшки филмови
Категорија:Јужнокорејски филмови
Категорија:Филмови на кинески јазик
Категорија:Филмови од 1979 година
Категорија:Филмови на Џеки Чен
Категорија:Филмови со Џеки Чен
Категорија:Филмови со Дин Шек
Категорија:Филмови со Чејмс Тјен
Категорија:Акциони филмови
Категорија:Боречки филмови
Стреланите од Д’мбени

**Стреланите шестмина од Д’мбени** ― масакр извршен врз македонски борци од страна на италијанскиот окупатор во Кардица, Тесалија, Грција, на 26 декември 1942 година.

## Хронологија на настаните
Во 1941 година кога се приклучила на страната на германско-италијанските окупатори, владата на Грција ја напуштила земјата и се засолнала во Англија и други места, додека народот се кренал против окупаторот под борбеното знаме на Комунистичката партија на Грција.

Македонскиот народ заедно со грчкиот народ се активирале во борбата и жртвувале многу животи за ослободување на својата земја. Едно од македонските села кое многу придонело во борбата за ослободување било селото Д'мбени - Костурско. Народот што живеел таму, добро школуван во патриотски и револуционерен дух, од првите денови на окупацијата почнал да се подготвува за национална борба. Штом се вратиle од албанскиот фронт, младите од Д'мбени, одговарајќи на повикот на Партијата за организирање на национална борба, веднаш почнале да го собираат оружјето што било оставено по грчко-италијанската војна. За кратко време тие собрале голем број оружје. Оваа активност бла забележана од страна на италијанските окупаторски сили. Специјален италијански истражен баталјон пристигнал во Д'мбени и создал терор во селото, мачејќи ги луѓето. Уапсени биле 20 лица, од кои повеќето млади, членови на ОКНЕ (Организација на комунистичката младина на Грција) и КПГ.

## Смртна казна и погубување
Според едни извори, стрелањето било извршено на 26 декември, 1942 година. Додека според описот на К.Влахов, кој бил еден од уапсените млади, погубувањата се случила на почетокот на 1943 година. Тој ја опишал погибијата на шестемина Дмбенци на овој начин:
.

## Наводи

Категорија:Луѓе од Д’мбени
Категорија:Македонски борци
Категорија:Учесници во НОБ
Категорија:Починати во 1942 година
Ана Дабовиќ

мини|Ана Дабовиќ Фенербахче Женска кошарка против БК Надежда Оренбург Евролига жени 2017
**Ана Дабовиќ** (Херцег-Нови, 18 август 1989 година) е српска кошаркарка и репрезентативка. Таа е висока 183 см и игра како бек.

Нејзината сестра Милица исто така била во кошаркарската репрезентација на Србија и капитен на државната репрезентација.

## Клупска кариера
Кариерата ја започнала во нејзиниот роден град Херцег Нови, за накратко да се пресели во Фљамуртари, Албанија. Таа се вратила во Херцег Нови во 2008 година, а една сезона подоцна заминала во Арис, Грција. Таа продолжила да се сели, се преселила во Динамо од Новосибирск каде минала една сезона, а потоа играла за полска Висла и турски ТЕД Анкара.

Сезона 2013/14. играла за Динамо Москва, за сезоната 2014/15. започнала во турскиот Орманспор. Во февруари 2015 г. се сели во најсилната лига на светот ВНБА каде потпишала за Лос Анџелес Спаркс. Ана Дабовиќ е втората српска кошаркарка во историјата која ја освоила титулата шампион на американската ВНБА лига (за сезоната 2016 година.) играјќи за Лос Анџелес Спаркс.

## Репрезентација
Таа е стандарден член на женската кошаркарска репрезентација на Србија. Официјално била прогласена за најдобар играч (МВП) на Европското првенство во Унгарија и Романија во 2015 година.

Дабовиќ во финалето постигнала 25 поени и заедно со Соња Петровиќ ја предводеле Србија до титулата европски првак со просек од 14,7 поени по меч и 3,2 асистенции. Дабовиќ била срцето на српската женска кошаркарска репрезентација, која го постигнала најголемиот успех досега со освојувањето на златниот медал на Европското првенство што се одигра во Унгарија и Романија во 2015 година. Победата против Франција во финалето во Будимпешта - 76:68 (15:22, 18:10, 20:17, 23:19) го освоила не само првиот медал за Србија како независна држава, туку и првото злато во целата историја на нашата женска кошарка. Воедно, обезбеден е директен пласман на Олимписките игри 2016 година. во Рио.

Со својата игра, но и со залагањето на теренот, Дабовиќ ги освоила симпатиите на многумина во Србија. Во првата петорка на ЕП 2015 биле избрани и Ана Дабовиќ и Соња Петровиќ. Други членови на идеалната постава се Алба Торенс од Шпанија и Сандра Груда и Селин Думер од Франција.

Со репрезентацијата на Србија освоиле и златен медал на ЕП 2021 година одржани во Франција и Шпанија.

## Награди

* Српски кошаркар на годината : 2015 година 

## Наводи

## Надворешни врски

* Профил во ФИБА Европа

Категорија:Црногорски Срби
Категорија:Луѓе од Херцег Нови
Категорија:Родени во 1989 година
Масакр во Гуменџе

**Масакр во Гуменџе** ― масакр извршен врз 52-ца македонски и грчки борци, во мај/јуни, 1944 година.

## Хронологија на настаните
Во мај 1944 година германските окупаторски војски започнале воени операции против единиците на ЕЛАС на планината Пајак. Воените операции биле неуспешни и германските сили претрпеле околу 10 жртви, меѓу кои загинал и еден грчки командант. По овој настан следела одмазда врз мирното население. Најпрво било запалено селото Голема Ливада, ограбени биле и други села, а уапсени повеќе од 100 патриоти - Македонци и Грци од Гуменџе и околината. Сите биле членови на КПГ и ЕАМ, додека Гоно Маслинчев и Танасис Александропулос биле кадри на КПГ во Гуменичко. На 8 мај бил обесен еден од уапсените лица, Г. Георгопулос, додека другите биле испратени во логорот во Солун „Павлос Мелас“.

По еден месец, 52 од уапсените повторно биле префрлени во Гуменџе и биле застрелани во месноста позната како „*Чкрчишта*“, на еден километар од градот. Уапсените биле стрелани по петмина, а потоа фрлани во еден необележан гроб.

Нивните последни зборови биле:  *„Да живее ЕЛАС! „Да живее КПГ!“ „Да живее слободата!“*

## Наводи

Категорија:Гуменџе
Категорија:Македонски партизани
Категорија:Грција во Втората светска војна
Категорија:Учесници во НОБ
Категорија:Починати во 1944 година
Крива на морското ниво

мини|250x250пкс| Споредба на две реконструкции на нивото на морето за време на последните 500 Myr: Ексонова и Халамова крива. Скалата на промена за време на последната глацијална/меѓуглацијална транзиција е означена со црна лента.
**Крива на морското ниво** — приказ на промените на нивото на морето низ геолошката историја.

Првата таква крива е **Вејловата** или **Ексоновата крива**. Имињата на кривата се однесуваат на фактот дека во 1977 година тим геолози на Ексон предводен од Питер Вејл објавилмонографија за глобалните еустатични промени на нивото на морето. Нивната крива на нивото на морето се заснова на сеизмички и биостратиграфски податоци акумулирани за време на истражувањето на нафтата.

Вејловата (и самата монографија) била предмет на дебата меѓу геолозите, бидејќи се засновала на неоткриени комерцијално доверливи стратиграфски податоци и оттука не може да се проверат независно. Поради ова, подоцна имало напори да се воспостави крива на нивото на морето врз основа на некомерцијални податоци.

Во 1987-1988 година била објавена ревидирана еустатичка крива на нивото на морето за мезозојскиот и кенозојскиот период, сега позната како **Хакова крива на нивото на морето**, според пакистанско-американскиот океанограф Билал Хак.

Билал Хак и Стивен Шутер ја објавиле палеозојската крива на нивото на морето во 2008 година во *Science*. Последователните ревизии на мезозојската еустатична крива на нивото на морето биле објавени од Б. Хак за периодите креда, јура и тријас, соодветно во 2014, 2017 и 2018 година. Хак и неговите соработници ја завршиле историјата на нивото на морето на целиот Фанерозојски еон.

## Наводи

Категорија:Океански поими
Категорија:Физичка океанографија
Мосте (четврт)

**Мосте (четврт)** (словенечки: *Četrtna skupnost Moste*) — населба во Градска општина Љубљана. Го опфаќа источно-централниот дел на Љубљана, главниот град на Словенија. Населбата сега е вклучена во Среднословенечкиот статистички регион. Името го носи по некогашното село Мосте.
Категорија:Градска општина Љубљана
Категорија:Љубљана
Прва словенечка фудбалска лига

**Словенечката Прва лига** (словенечки: *Prva slovenska nogometna liga*), во моментов е наречена **Прва лига Телемах** поради спонзорски причини, позната и по кратенката 1. SNL — главната фудбалска лига во Словенија, а е формирана во 1991 година откако Словенија станала независна земја. Од 1920 година до крајот на сезоната 1990-1991, Словенечката републичка лига била пониска поделба на фудбалскиот систем на југословенската лига. Во моментов со лигата управува Фудбалскиот сојуз на Словенија. Помеѓу 2001 и 2012 лигата била управувана од Здружението на 1. SNL. Цеље и Марибор се единствените два основачки клуба кои никогаш не испаднале од лигата од нејзиното основање во 1991 година.

## Формат
Лигата брои десет клуба, кои играат по четири меѓусебни натпревари во текот на 36 кола, двапати дома и двапати на гости. Тимовите добиваат три бода за победа, еден бод за нерешено и без бодови за пораз. Тимовите се рангирани според вкупните бодови, а ако две екипи се изедначени, меѓусебниот резултат се користи како прв критериум за класификација.

Според УЕФА коефициентите за ранкинг (подолу покажано); Победникот на лигата влегува во Квалификациските рунди на Лигата на Шампиони, додека втората и третата пласирана екипа влегуваат во Квалификациските рунди на Конференциска лига на Европа заедно со освојувачот на Словенечкиот фудбалски куп. На крајот на сезоната, последната екипа отпаѓа во Втората словенечка фудбалска лига, додека деветтопласираната екипа игра бараж за опстанок со второпласираната екипа во втората словенечка лига.

## УЕФА Ранкинг
*Точно од 9 септември 2020 година.* *Табелата ја прикажува позицијата на словенечката Прва лига, врз основа на рангирањето на земјите со коефициентот на УЕФА, и четирите странски лиги кои се најблиску до позицијата на Првата лига (две лиги со повисок коефициент и две со помал коефициент).*

## Шампиони на Словенија

### Според клуб

## Членови на Првата лига во сезоната 2021/2022
Вкупно 10 тимови се натпреваруваат во тековната сезона, вклучително и 9 тимови од сезоната 2020–21, и победникот од втората словенечка лига.

## Наводи


Категорија:Прва словенечка фудбалска лига
Категорија:Државни фудбалски лиги
Категорија:Фудбалски натпреварувања во Словенија